《久雨快晴侍杨尚书燕镇远楼》
宋代·程公许

瘴雨弥旬快作晴，小风香馥晚风清。
高秋幕府间书檄，落日江风拥旆旌。
形势自应专一面，关河犹示息交枰。
雅知牧御须才望，盍早还朝洗甲兵。

作者简介：程公许（？—1251），字季与，一字希颖，号沧州。南宋眉州眉风（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。